
Изх. № ……………….……..………..….
ДО
ОБЩИНСКИ СЪВЕТ ЗЛАТОГРАД

Относно:  Връщане на Решение № И 266/12.11.2024 г. на Общински съвет Златоград по реда на чл. 45, ал. 5 от ЗМСМА

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С Решение № И 266, прието на редовно заседание, проведено на 12.11.2024 г., Общински съвет Златоград взе решение четириетажна масивна стоманобетонна сграда с идентификатор 31111.28.55.1 в имот с ПИ 31111.28.55 по КККР на гр. Златоград, с площ 2630 кв. м., да бъде ремонтирана за нуждите на проекта, без да се разрушава. За предвидените цели - предоставяне на социални услуги, сградата да бъде ремонтирана, съгласно изискванията за предоставяне на услугите.
На основание чл. 45, ал. 5 от ЗМСМА, връщам за ново обсъждане Решение № И 266/12.11.2024г., на Общински съвет Златоград, поради следните мотиви:
Със свое Решение № И 238, прието на редовно заседание на Общински съвет Златоград, проведено на 24.09.2024 г., е дадено съгласие Община Златоград да кандидатства по процедура, чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции BG-RRP-11.018 - „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания“, по Компонент 1 „Продължаваща подкрепа за деинституционализация на грижата за възрастните хора и хората с увреждания“, Подкомпонент 1.1 - Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания от Националния план за възстановяване и устойчивост. 

Общински съвет Златоград ме е упълномощил, в качеството ми на Кмет на Община Златоград, да предприема всички необходими правни и фактически действия във връзка с подготовката, кандидатстването и изпълнението за процедура, чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции BG-RRP-11.018 - „Изграждане и оборудване на нови социални и интегрирани здравно-социални услуги за резидентна грижа и специализирани социални услуги за лица с увреждания“. 
Предвид необходимостта от своевременна реакция и спазване на сроковете по отношение на кандидатстването, между Община Златоград и „Мизов-84“ ЕООД е сключен Договор №152/25.09.2024 г. за следните услуги, финансирани по програмата:

 Изготвяне на инвестиционен проект във фаза „Технически проект“ за изпълнение на проект „Изграждане и оборудване на нови социални и интегрирани здравно – социални услуги за резидентна грижа и специализирани социални услуги за лица с увреждания“:

1. „Изграждане на сграда за предоставяне на социална услуга: Резидентна грижа за пълнолетни лица с психични разстройства (РГПЛПР), находяща се в УПИ – здравеопазване и социални грижи, в поземлен  имот с идентификатор 31111.28.55 по КК на гр. Златоград, землище гр. Златоград,  местност „Липово“:  

2. Изграждане на Център за специализирана подкрепа за лица с увреждания и техните семейства (ЦСПЛУТС)“  в УПИ IX - здравеопазване и социални грижи, кв. 134 по ПУП на гр. Златоград, отговарящ на ПИ с идентификатор 31111.35.778 по КК на гр. Златоград, общ. Златоград;

3. Фотоволтаична централа, до 30 кW, покривен монтаж, за нуждите на Резидентна грижа за пълнолетни лица с психични разстройства (РГПЛПР), находяща се в УПИ – здравеопазване и социални грижи, в поземлен  имот с идентификатор 31111.28.55 по КК на гр. Златоград, землище гр. Златоград,  местност „Липово“;

4. Фотоволтаична централа, до 30 кW, покривен монтаж, за нуждите на Резидентна грижа за пълнолетни лица с психични разстройства (РГПЛПР), находяща се в УПИ – здравеопазване и социални грижи, в поземлен  имот с идентификатор 31111.28.55 по КК на гр. Златоград, землище гр. Златоград,  местност „Липово“;

5. Фотоволтаична централа, до 30 кW, покривен монтаж, за нуждите на Център за специализирана подкрепа за лица с увреждания и техните семейства (ЦСПЛУТС),  находящ се в гр. Златоград, УПИ IX– Здравеопазване и социални грижи, кв. 134, поземлен имот с идентификатор 31111.35.778 по КК на гр. Златоград;

6. Ограда в УПИ – здравеопазване и социални грижи, в поземлен  имот с идентификатор 31111.28.55 по КК на гр. Златоград, землище гр. Златоград,  местност „Липово“;

7. Ограда в УПИ IX– Здравеопазване и социални грижи, кв. 134, поземлен имот с идентификатор 31111.35.778 по КК на гр. Златоград.

Община Златоград е възложила изпълнението на гореописаните услуги, за да  бъде изготвен инвестиционен проект във фаза „Технически проект“ за изпълнение на проекта. 
Предприети са действия по така взетото решение № И 238/24.09.2024 г.

От страна на Община Златоград е направено писмено запитване към проектантския екип за взимане на най-целесъобразно решение, относно изграждане на нова сграда или реконструиране и смяна на предназначение на съществуваща  сграда за предоставяне на социална услуга: Резидентна грижа за пълнолетни лица с психични разстройства (РГПЛПР), находяща се в УПИ – здравеопазване и социални грижи в поземлен  имот с идентификатор 31111.28.55 по КК на гр. Златоград, землище гр. Златоград,  местност „Липово“.
Направен е обстоен оглед на място и заснемане на съществуващата   четириетажна сграда  с изцяло подземен сутерен.
Съгласно предоставеното становище от страна на проектантския екип, е направен опит за разработване на идеен проект за разполагане на двата центъра в първи и втори надземен етаж на съществуващата сграда, спазвайки основното изискване за разполагане в двуетажна сграда, но е установено, че не може да бъде спазено нито едно от функционалните изисквания за материално-техническа база на програмата.  
Съществуващата сграда разполага с един вход и едно стълбище, което обслужва  всички етажи, а за нуждите на сградата за резидентна грижа са необходими два независими един от друг самостоятелни входа, които трябва да са достъпни съгласно изискванията на действащата нормативна уредба за хора в неравностойно положение. Необходимо е  изграждане на друг самостоятелен вход, стълбище и асансьор за етаж втори. 

Необходимите липсващи  помещения, от етаж едно и две, не могат да се разположат на трети етаж, защото е недопустимо, по програмата, центровете да се разполагат в сгради на повече от два етажа. 
Съгласно Условията за кандидатстване и приложенията към тях, двата центъра са напълно независими един от друг и е необходимо всеки да разполага със самостоятелен вход. 
Мнението на проектантския екип е, че за да се преведе сградата във вид, отговарящ на функционалните изисквания по отношение на материално-техническата база на услугите РГПЛПР към Условията за кандидатстване по процедурата и Наредбата за качество на социалните услуги и за да отговаря на съвременните конструктивните изисквания за носимоспособност и сеизмичност  на сградите  е необходимо:

1.  Да се съборят двата етажа – трети и четвърти; 

2. Да се изгради нова стоманобетонова конструкция за укрепване на сградата; 
3. Да се изгради нов скатен дървен или плосък покрив;
4. Да се премахнат половината преградни стени на първи и втори етаж; 

5. Да се събори цялото стълбище, по цялата височина, по всички етажи; 

6. Да се свалят  ръчно  всички вътрешни мазилки по стените, като се извади всяка ВиК и Ел инсталация, внимавайки да не се разрушат тухлените зидове; 

7. Да се свали изцяло тухления комин на северозападната фасада на двуетажната част на сградата. 

Всичко това представлява събаряне на над 60 % от съществуващата сграда, което събаряне не може да се прави с тежка техника, а в голямата си част ще се извършва от ръчен труд, с цел запазване на останалата част, което ще е допълнително оскъпяване.

Експертното становище е, че много по-целесъобразно и много по-евтино е цялостното събаряне на сградата с тежка машинна техника, включително сутеренния етаж. Подготвяне за поетапно засипване на терена, трамбоване и уплътняване и направа на основи и изграждане на нова двуетажна сграда, изцяло над терена, отговаряща на Функционални изисквания по отношение на материално-техническата база на услугите РГПЛПР към Условията за кандидатстване по процедурата и Наредбата за качество на социалните услуги, с нова конструкция, отговаряща на съвременните норми за земетръс и товароносимост, без оскъпяване със сутерен и изолиране на сутерен. 
Новата сграда, която е разработена на разчистения и съборен терен, функционално отговаря на  всички изисквания на програмата и като разгъната площ на всеки етаж е по-малка от разгънатата площ на етаж едно и две на съществуващата сграда. При нова проектирана сграда, ще се освободи и по-голяма дворна площ за разходки, както и ще осигури свободна площ за изграждане на 100 куб. изгребна яма. 

Ако не бъде съборена изцяло съществуващата сграда, икономически по-целесъобразно е, да се потърси нов терен, незастроен, за разполагане на  новата разработена двуетажна сграда, отговаряща на всички изисквания. Имотът трябва да е урбанизиран, с мин. площ от 1200-1300 кв.м, да е със  сравнително равнинен терен, да е в населено място със съществуваща водопроводна и канализационна система и да се избегне скъпото и сложно захранване с вода за битово-питейни нужди или изграждане на канализационни системи. 
Предвид гореизложените мотиви е видно, че съществуващата четириетажна сграда с идентификатор 31111.28.55.1 не отговаря на условията на процедурата. Най-целесъобразното решение, съгласно становището на проектантския екип е да бъде разрушена сградата и на нейно място да бъде изградена нова, която да отговаря на изискванията или да бъде предоставен нов подходящ терен.

Предприетите действия към настоящия момент са изцяло в съответствие с Решение № И 238/24.09.2024г. на Общински съвет Златоград.
С Решение № И 266/12.11.2024 г., Общински съвет Златоград възпрепятства възможността да бъде изградена нова сграда, която да съответства на условията по процедурата, въвеждайки забрана за разрушаване на настоящата амортизирана сграда.
Взетото решение е нецелесъобразно, тъй като възпрепятства и поставя в невъзможност реализацията на проекта. 

Отчитайки изложеното, считам, че Решение № И 266/12.11.2024г. на Общински съвет Златоград е неправилно и незаконосъобразно, и на основание чл.45, ал.5 от ЗМСМА го връщам за ново обсъждане.

С уважение, 
МИРОСЛАВ ЯНЧЕВ

Кмет на Община Златоград
 В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

